|  |  |  |  |  |
| --- | --- | --- | --- | --- |
|  |  |  |  |  |
|  |  | |  | OBČINSKA UPRAVA |
| Prodnik d.o.o.  Savska cesta 34  1230 Domžale |  | |  |
| datum: | 01. 04. 2019 |  |
| številka: | 371-0012/2019-2 |  |
|  |  |  |  |

Občina Lukovica, občinska uprava, v upravni zadevi izdaje dovoljenja za popolno zaporo občinske ceste JP 735 153 – Podbrezje, na vlogo vlagatelja: Prodnik d.o.o., Savska cesta 34, Domžale, izdaja na podlagi 8. in 15. člena Statuta Občine Lukovica (Ur. vestnik Občine Lukovica, št. 09/11 in 14/15), 49. člena Zakona o lokalni samoupravi (Ur. list RS, št. 94/07 – uradno prečiščeno besedilo, 76/0/, 79/09, 51/10, 40/12 – ZUJF in 14/15 – ZUUJFO), 17. člena Zakona o splošnem upravnem postopku (Ur. list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13), 1., 3. in 4. odstavka 101. člena Zakona o cestah (ZCes – 1, Ur. list RS, št. 109/10) in 32. člena Odloka o občinskih cestah (Ur. vestnik Občine Lukovica, št. 6/99 ) naslednje

**DOVOLJENJE**

**za popolno zaporo javne ceste JP 735 153 – Podbrezje**

1. **Izvajalcu del: G.V. d.o.o., Nanoška ulica 3, 1000 Ljubljana, se v času od vključno dne 01. 04. 2019 do vključno dne 05. 04. 2019 v delovnem času, od 8:00 do 16:00 ure dovoli popolna zapora javne ceste JP 735 153 - Podbrezje, stacionaža od 330 m do 350 m, za izvedbo vodovodnega in elektro priključka.**
2. **Stroškov postopka ni.**

Zapora javne ceste JP 735 153 - Podbrezje, se dovoli pod naslednjimi pogoji:

1. Prejemnik je dolžan zagotoviti in urediti obvoze za vozila in jih pravočasno označiti s potrebno prometno signalizacijo.
2. Prejemniku se dovoljuje postavitev cestno prometnih zapor in prometne signalizacije ter začasna ureditev prometa na občinskih cestah iz tega dovoljenja.
3. Predpisano cestno prometno signalizacijo postavi v času zapor iz tega soglasja:G.V. d.o.o., Nanoška ulica 3, 1000 Ljubljana, na stroške prejemnika.
4. Prometni znaki VI 1, VI 1.1. in II-3 morajo biti označeni s stalnimi oranžnimi lučmi ponoči ali pri zmanjšani vidljivosti.

Prometni znak I-20 mora biti označen z utripajočo rumeno lučjo.

1. Cestno prometne zapore morajo biti v nočnem času in v času zmanjšane vidljivosti dodatno osvetljene.
2. Po končanju izvajanju zapor je prejemnik dolžan poskrbeti, da se odstrani vsa začasna prometna signalizacija in da se vzpostavi prvotna prometna ureditev.
3. Prejemnik je dolžan po končanju izvajanja zapor obnoviti vso vertikalno in horizontalno signalizacijo, ki je bila v času izvajanja zapor na kakršen koli način odstranjena, prekrita, poškodovana, uničena ali zbrisana.
4. Pred vzpostavitvijo prvotne prometne ureditve je prejemnik dolžan vzpostaviti cestišče za nemoten in varen promet ter cestišče očistiti in vzpostaviti v prvotno stanje.
5. Območje izvajanja zapore, mora biti prosto vozil v času izvajanja zapore.
6. Pred začetkom izvajanja popolne zapore je prejemnik dolžan pregledati območje zapore v smeri zagotovitve prostosti območja in varnosti udeležencev prometa.
7. Promet preko cestno prometnih zapor – fizičnih zapor ne sme biti mogoč.
8. Gradbena dela na zapori ni dovoljeno izvajati v nočnem času in v času zmanjšane vidljivosti.
9. Gradbišče in območje zapore mora biti ustrezno zavarovano tako, da nezaposleni ne bodo imeli dostopa do gradbišča. Gradbišče mora biti zavarovano z ustrezno gradbiščno ograjo in fizično ločeno od prostega vozišča s fizičnimi zaporami.
10. Prejemnik mora urediti gradbišče tako, da je onemogočeno odnašanje gradbenega materiala na cestišče in na druge javne površine ter ukreniti vse potrebno za preprečitev zapraševanja okolice gradbišča.
11. Območje zapore in izvajanja del mora biti v nočnem času in v času zmanjšane vidljivosti dodatno osvetljeno.
12. Obveščanje o točnem času izvedbe zapore iz tega dovoljenja opravi prejemnik na lastne stroške po Navodilu za obveščanje o nameravanih delih na občinskih cestah.
13. Prejemnik je dolžan po končanju del odpraviti vse nastale poškodbe na prometnih površinah in drugih površinah, ki jih je uporabljal pri izvajanju del in predati lastniku ali upravljalcu površine v saniranem stanju. Stanje se ugotovi s skupnim ogledom z lastnikom ali upravljalcem pred začetkom del in po sanaciji nastalih poškodb.
14. Prejemnik je odškodninsko odgovoren za vse nastale poškodbe na komunalnih napravah, objektih in napravah ter živih bitij, ki bi nastale kot posledica izvajanja del in zapore iz tega dovoljenja.
15. Za izvedbo delne zapore in za postavitev predpisane cestno prometne signalizacije v času delne zapore je odgovoren prejemnik.
16. Prejemnik je v času delne zapore odgovoren za prostost površin od vozil in varnost udeležencev prometa.
17. Prejemnik mora ob dovozu mehanizacije, objektov, naprav in potrebnih materialov za izvajanje del spoštovati prometno signalizacijo in si pridobiti morebitna potrebna dovoljenja pristojnih organov.

**Obrazložitev**

Vlagatelj: Prodnik d.o.o., Savska cesta 34, Domžale, je z vlogo dne 28. 03. 2019 zaprosil za izdajo dovoljenja za popolno zaporo javne ceste JP 735 153 - Podbrezje, stacionaža od 330 m do 350 m, in sicer v času od vključno dne 01. 04. 2019 do vključno dne 05. 04. 2019 v delovnem času, od 08:00 do 16:00 ure.

Dela na občinski cesti ali ob njej, ki vplivajo na promet na tej cesti in jo je zaradi tega treba delno ali popolno zapreti za promet, se v skladu z določili 1. odstavka 101. člena Zakona o cestah (ZCes – 1, Ur. list RS, št. 109/10), lahko opravljajo le z dovoljenjem upravljavca občinskih cest. V skladu z Zakonom o cestah pristojni organ občine s splošnim aktom določi način izvajanja nalog upravljanja občinskih cest. V postopku je bilo ugotovljeno, da si je na podlagi 48. člena Odloka o občinskih cestah potrebno predhodno pridobiti dovoljenje za zaporo ceste pristojnega občinskega organa in da je popolna zapora javne ceste JP 735 153 – Podbrezje, stacionaža od 330 m do 350 m, nujno potrebna zaradi izvedbe vodovodnega in elektro priključka.

Prometno signalizacijo na podlagi šestega odstavka 48. člena Odloka o občinskih cestah postavlja na stroške prejemnika: G.V. d.o.o., Nanoška ulica 3, 1000 Ljubljana.

**Pouk o pravnem sredstvu:**

**Zoper to odločbo je dovoljena pritožba na župana Občine Lukovica v 15 dneh od vročitve. Pritožbo je treba vložiti pisno ali podati ustno na zapisnik pri tukajšnji občinski upravi.**

Postopek vodil:

Jasna Sovinsek

Stojan Majdič

Direktor občinske uprave

Vročiti:

* Prejemniku (Prodnik d.o.o., Savska cesta 34, Domžale) z obvezno osebno vročitvijo

V vednost:

* spletna stran občine Lukovica
* izvajalec del (po elektronski pošti)
* PP Domžale
* zbirka dokumentarnega gradiva, tu